Pukke, Shimlas, Ikeys en Maties na semi’sDie NWU-Pukke het Wits met 36 – 3 in Johannesburg oordonder. Foto: Twitter. Die spanne is bevestig wat na die halfeindstrydronde van die Varsitybeker deugedring het. Die Shimlas sal die Ikeys in Bloemfontein die stryd aansê, terwyl die NWU-Puk swaarde met Maties in Potchefstroom sal kruis. Dit is toe inderdaad niks vir Tuks Tukkies, die verdedigende Varsitybeker-kampioenspan, kon vanjaar nie daarin slaag om ŉ enkele wedstryd in die gewilde studenterugbytoernooi te wen nie. Die Universiteit van Johannesburg (UJ) het hul tweestryd met 38 – 31 gewen om toe te sien dat die Pretorianers sewe wedstryde op ŉ streep verloor het. Tukkies is reeds verlede week al na die Varsityskild-kompetisie gerelegeer. UJ: Drieë: Prince Nkabinde (2), Nkondlokamthimkhulu Radebe, Kelvin Kanenungo en Rowan Malgas. Doelskoppe: Malgas (4). Strafskop: Jonathan Viljoen. Tukkies: Drieë: André van der Merwe, Dian Schoonees, Hilton Gie en Ambesa Zenzile. Doelskoppe: Rowan Cloete, Chad-Lee Valentine en Clyde Lewis. Strafskop: Cloete. ????UJ beat defending champs Tuks to escape the relegation red zone. ????Tuks end the season without a win and are relegated to the FNB Varsity Shield. pic.twitter.com/RME2ijkyFU — Varsity Cup (@varsitycup) April 3, 2023 Shimlas oorrompel Maties in Stellenbosch Die Shimlas se oortuigende oorwinning van 44 – 12 teen Maties het ŉ tuishalfeindstryd vir die Bloemfonteiners verseker. Dit was boonoop ook hul eerste Varsitybeker-triomf in Stellenbosch. Hoewel Maties nou die onderspit gedelf het, het hulle net genoeg in die groepfase gedoen om vir die uitklopronde te kwalifiseer. Shimlas: Drieë: Lourens Oosthuizen (2), Jandré Nel, Thabang Mahlasi, Siviwe Zondani en Chadd Adams. Doelskoppe: Ethan Wentzel (3) en Litha Nkula. Maties: Drieë: Marcqiewn Titus en Waqar Solaan. Doelskop: Jurie Mathee. FULL TIME and the @UFSweb Shimlas have come to the DC in Stellenbosch and decisively beaten @MatiesSport to finish 2nd on the log and claim a home semi-final! FNB Maties 12 – 44 FNB UFS#RugbyThatRocks proudly brought to you by @FNBSA, @SteersSA and @Suzuki_ZA pic.twitter.com/ZoP8IWJ7zU — Varsity Cup (@varsitycup) April 3, 2023 Ikeys te sterk vir Ixias in Bloemfontein Ikeys het 11 drieë in Bloemfontein gedruk om die Ixias met 79 – 31 te oorrompel. Die Kapenaars het sodoende hul plek onder die voorste vier spanne op die punteleer verseker. Lezane Davis en Sibusiso Makhaza het elk twee drieë vir die besoekers gedruk. Ikeys: Sibusiso Makhaza (2), Lezane Davis (2), Asad Moos, Josh Boulle, Reynhardt Crous, Enos Ndiao, Jac van der Walt en Rihaz Fredericks. Doelskoppe: Makhaza (6). Ixias: Drieë: Adielson Gouveia, Ulrich Stander, Tiaan Drotskie en Sisipho Nofuya. Doelskoppe: Xavier Swartbooi (3). Pukke vlieg hoog teen Wits Slegte weersomstandighede en weerligstrale het die NWU-Puk nie van koers in sy wedstryd teen Wits in Johannesburg gebring nie. Die besoekers het die kragmeting met 36 – 3 gewen en hulle swaai beslis die septer op die punteleer. NWU-Puk: Ruan Swiegers, Calvin Clack, Tino Swanepoel en Matthew Fortuin. Doelskoppe: Martin Venter (3). Strafskop: Venter. Wits: Strafskop: Gerswin Mouton. 17:00: Shimlas teen Ikeys 19:00: NWU-Puk teen Maties